# ארץ המחר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
לוגו ארץ המחר מאז שנת 2005.

ארץ המחר (באנגלית: Tomorrowland ) הינה אחת ה"ארצות" או ה"אזורים" בפארקי השעשועים של חברת וולט דיסני ברחבי העולם. בעת פתיחת ארץ המחר הראשונה אמר וולט דיסני: "המחר הינו עידן נפלא - מדעני ההווה פותחים את הדלתות של עידן החלל ומגיעים להשגים שישפרו את חיי ילדינו והדורות הבאים. מתקני ארץ המחר נועדו לתת לצופים את האפשרות להשתתף בהרפתקאה שצופן המחר".

בדיסנילנד שבפריז, נקראת הארץ "ארץ הגילויים" (Discoveryland).

## [עריכה] דיסנילנד

שער הכניסה לארץ המחר בדיסנילנד

ארץ המחר הראשונה נפתחה בדיסנילנד בשנת 1955. בעת פתיחתה היו במה מספר מועט של מתקנים, בשל קיצוצים תקציביים. מרבית המתקנים בעת הפתיחה היו ממומנים חברות מסחריות והציגו איך העולם יראה בעתיד - הארץ נקראה בעת פתחיתה "העולם בשנת 1986" - השנה בה צפוי היה השביט האלי לשוב לכדור הארץ.

במרכזה של הארץ היה מתקן חברת טי דבליו איי - "טיל אל הירח" שהתבסס על סדרות טלוויזיה שהיו נפוצות בשנות ה-50, ועל המסע לירח שהיה מתקן בלונה פארק בקוני איילנד החל משנת 1901.

בשנת 1970 עודכן המתקן - והיעד הפך להיות מאדים (המתקן נקרא: המשימה מאדים).

מתקן אחר שהיה קיים בעת פתיחת הפארק היה המתקן של חברת מונסאנטו - "בית המחר" - בית פלסטיק שהציג את ההתפתחויות העתידניות המתוכננות בבתי מגורים.

בשנת 1959 נוספו שלושה מתקנים נוספים - מסע צוללת ומזחלות מטהורן, וכן המונורייל.

בשנים 1964 - 1965 תכנן וולט דיסני את ארץ המחר מחדש, אולם נפטר בשנת 1966 ולא זכה לראות את הפתיחה המחודשת בשנת 1967. הארץ נהרסה לחלוטין ונבנתה מחדש, עם בניינים חדשים שכללו את תיאטרון הקארוסלה, מסעל אל הירח, בניין המסע דרך החלל הפנימי, תיאטרון המציג סרטים ב- 360 מעלות, וכן המסיעאנשים ורוקט ג'טס.

הרעיון שהיה לוולט דיסני להקים מעין "נמל תעופה חללי" הפך בהמשך להר החלל ולסטאר טורס.

וולט דיסני מעולם לא היה מרוצה על ארץ המחר, ובעיקבות תכנונו הפכה בשנת 1967 ל"ארץ המחר החדשה". בשנת 1998 שוב שונתה ארץ המחר באמצעות מוטיב של "רטרו - עתידניות" - מבט על העבר ועל איך צםו את העתיד במאה הקדומת, בעיקר בעיקבות איורים של ג'ול וורן. בשנת 2005 נערך שיפוץ נוסף בארץ המחר, וצבעי האדום זהוב של 1998 הוחלפו בצבעי הלבן כחול וכסף ששלטו בארץ קודם לכן. הר החלל שב ונצבע לבן לאחר שהיה מוזהב במשך כמה שנים.

הכניסה לארץ המחר בשנת 1996, לפני השיפוץ של שנת 1998.

בשנות ה-80 וה-90 נערכו תוכניות לבנות בארצות המחר בדיסנילנד ובממלכת הקסם שבדיסניוורלד מספר רב של מתקנים חדשים ולקרוא לארץ "ארץ המחר 2055". בין מתקנים אלו נכללו: טרורחייזרי מפגש עם חיזרים, שומר הזמן, ומחזמר מוזיקלי של אודיו אנימטרוניקס שנקרא "המחזמר הפנטסטי האינטרגלקטי של פלסטיו" אולם בשל קיצוצים תקציביים שנגרמו בשל הקמת יורודיסני הוחלט לדחות את ביצוע התוכניות ואלה בוצעו רק בשנת 1998, כאשר ארץ המחר שופצה בדומה לארץ המחר של דיסנילנד בפריז.

במקום מסיע האנשים נבנה הרוקט רודס שפעל זמן קצר בלבד, וכן הסרט קפטן איו הוחלף בסרט יקירתי, הקהל התכווץ, ו"המסע למאדים" בוטל, ובמקומו הוצב המתקן "אינובישינז". כמו כן מתקן הרוקט ג'טס הוחלף במתקן אורביטרון.

מעריצים רבים לא אהבו את הצבעים החדשים ואת השינויים של הארץ, ומתקן רוקט רודס נסגר בספטמבר 2002 בשל תקלות רבות.

בעיקבות הביקורת הרבה של המעריצים נסגר מתקן הר החלל ושופץ, ותיאטרון הסרטים ב-360 מעלות הוחלף במשגרי החלל של באז שנות אור.

בשנת 2007 צפוי להיפתח המתקן מסע בצוללת בעקבות נמו, וכן יש תוכניות להפעיל מחדש את מסיע האנשים.

### [עריכה] מתקנים

- אסטרו אורביטור
- אוטופיה
- משגרי החלל של באז שנות אור
- מונורייל דיסנילנד
- רכבת דיסנילנד
- מסע הצוללת בעקבות נמו
- יקירתי, הקהל התכווץ
- אינובישינז
- הר החלל
- סטאר טורס

## [עריכה] ממלכת הקסם

ארץ המחר - מבט מבית משפחת הרובינזונים השוויצרית.

ארץ המחר של ממלכת הקסם בדיסניוורלד שבפלורידה נפתחה בשנת 1971 בתקציב גדול בהרבה מזה של ארץ המחר בדיסנילנד. ארץ זו נבנתה בהסמתכות רבה יותר על חזונו של וולט דיסני.

בארץ זו הופעלו לראשונה המתקנים הפופולריים ביותר של פארקי וולט דיסני - בהם הר החלל שהופעל בממלכת הקסם לראשונה בשנת 1975 וכיום קיים בכל ארצות המחר ברחבי העולם. מספר אטרקציות נוספות שנבנו בכל הפארקים האחרים בעקבות ארץ המחר בממלכת הקסם היו מסיעאנשים (שנקרא "רשות התחבורה של ארץ המחר") שהועתק לפארקים אחרים, ונסגר במהלך השנים.

### [עריכה] מתקנים

- אסטרו אורביטר
- משגרי החלל של באז שנות אור
- הר החלל
- הבריה הגדולה של סטיץ'
- אוטופיה
- רשות התחבורה של ארץ המחר
- שומר הזמן
- קרוסלת הקדמה של וולט דיסני

## [עריכה] דיסנילנד טוקיו

תקציב הקמת ארץ המחר בטוקיו היה גדול יותר מתקציב ההקמה בשני הפארקים הקודמים, ובהתאם האטרקציות בפארק זה מרשימות יותר.

### [עריכה] מתקנים

- משגרי החלל של באז שנות אור
- אוטופיה
- מיקרוהרפתקאה!
- הר החלל
- סטאר טורס
- בסיס התצוגה
- ארקדת החלל
- סילוני החלל

### [עריכה] מתקנים סגורים

- קולנוע ה-360°
- פגוש את העולם
- קפטן איו
- מסעות הקסם
- הימים הנצחיים

## [עריכה] דיסנילנד פריז

עם הקמת דיסנילנד שבפריז הוחלט על תמה חדשה עבור ארץ מחר - ובהתאם ניתן לה שם חדש "ארץ הגילויים" (Discoveryland). התמה שבבסיס ארץ זו היה החזון של העתיד של מגלים אירופים ובעיקר - רעיונותיו של ז'ול ורן.

בהתאם שונתה הארכיטקטורה של ארץ המחר, ומתקן הר החלל עוצב מחדש בהתאם לסרטוטיו של ורן, וכן שמו: Space Mountain: De La Terre a La Lune. מתקן נוסף שקיים הינו מתקן שבו ניתן ללכת בצוללת של קפטן נמו על פי הספר 20,000 ליגות מתחת לים.

### [עריכה] מתקנים

- אוטופיה
- משגרי החלל של באז שנות אור
- רכבת דיסנילנד
- יקירתי, הקהל התכווץ
- מיסתרי הנאוטילוס
- אורביטרון
- הר החלל: משימה 2
- סטאר טורס

## [עריכה] דיסנילנד הונג קונג

תרשימי ארץ המחר בדיסנילנד הונג קונג בטרם הקמת הארץ

ארץ המחר בדיסנילנד שבהונג קונג שונה במקצת משאר הארצות בעיצובה. חלק מהמתקנים צפויים להיפתח בקיץ 2006.

### [עריכה] מתקנים

- אוטופיה (קיץ 2006)
- משגרי החלל של באז שנות אור
- אורביטרון
- הר החלל
- הבריחה הגדולה של סטיץ' (קיץ 2006)
- אזור ההירגעות החיזרי (קיץ 2006)

הארצות השונות בפארקי דיסני:
הרחוב הראשי של ארצות הברית | ארץ הפנטזיה | ארץ המחר | ארץ המערב הפרוע | ארץ ההרפתקאות
כיכר ניו אורלינס | כיכר החרות | עיר ההנפשה של מיקי | ארץ החיות הקטנות

אטרקציות בפארקי דיסני
הרחוב הראשי של ארצות הברית: פנטזיה בשמים | התהלוכה החשמלית של הרחוב הראשי | משאלות
ארץ הפנטזיה: טירת סינדרלה | מזחלות מטרהורן | הפילהרקסם של מיקי | המסע הפרוע של מר קרפד מעופו של פיטר פן | דרך השמים | טירת היפהפיה הנמה | זה עולם קטן | הרפתקאותיו הרבות של פו הדוב | מסעות הקסם
ארץ המחר: מסע דרך החלל הפנימי | אמריקה שרה | אוטופיה | משגרי החלל של באז שנות אור | קפטן איו | קרוסלת הקידמה | מעוף החלום של דלתא | מסע הצוללת בעקבות נמו | אם היו לך כנפיים | חדשנות | מסיעאנשים / רשות התחבורה של ארץ המחר | סילוני הטילים / אסטרו אורביטר | מטות הטילים | הר החלל | סטאר טורס | הבריחה הגדולה של סטיץ'
ארץ המערב הפרוע: רכבת הר הרעם הגדול | אינדיאני עץ האורן | נהרות אמריקה | הר הרסס
ארץ ההרפתקאות: הרפתקאות אינדיאנה ג'ונס | מסע בג'ונגל | שודדי הקאריביים | רוחות שוצפות / אינדיאנה ג'ונס ומקדש הסכנה | חדר הטיקי הקסום
מתקנים ואיזורים נוספים: מועדון 33 | ג'מבורי דובי הכפר | ארץ החיות הקטנות | פנטזמיק! | הטירה המכושפת | כיכר ניו אורלינס | שומר הזמן | כיכר החרות | עיר ההנפשה של מיקי

מקור: http://he.wikipedia.org../../../%D7%90/%D7%A8/%D7%A5/%D7%90%D7%A8%D7%A5_%D7%94%D7%9E%D7%97%D7%A8.html

קטגוריות: דיסני:פארקי שעשועים | דיסנילנד | דיסניוורלד | דיסנילנד טוקיו | יורודיסני | דיסנילנד הונג קונג

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français